CELEX: 62014CA0234
Language: hu
Date: 2016-01-14 00:00:00
Title: C-234/14. sz. ügy: A Bíróság (első tanács) 2016. január 14-i ítélete (az Augstākās tiesa [Lettország] előzetes döntéshozatal iránti kérelme) – Ostas celtnieks SIA kontra Talsu novada pašvaldība, Iepirkumu uzraudzības birojs (Előzetes döntéshozatal — Közbeszerzési szerződések — 2004/18/EK irányelv — Gazdasági és pénzügyi helyzet — Műszaki és/vagy szakmai alkalmasság — A 47. cikk (2) bekezdése és a 48. cikk (3) bekezdése — Az ajánlattevő azon kötelezettségét tartalmazó dokumentáció, hogy együttműködési megállapodást kössön vagy közkereseti társaságot alapítson azon szervezetekkel, amelyek kapacitásaira támaszkodik)

14.3.2016   
            
            
               HU
            
            
               Az Európai Unió Hivatalos Lapja
            
            
               C 98/6
            
         A Bíróság (első tanács) 2016. január 14-i ítélete (az Augstākās tiesa [Lettország] előzetes döntéshozatal iránti kérelme) – Ostas celtnieks SIA kontra Talsu novada pašvaldība, Iepirkumu uzraudzības birojs
   (C-234/14. sz. ügy) (1)
   
   ((Előzetes döntéshozatal - Közbeszerzési szerződések - 2004/18/EK irányelv - Gazdasági és pénzügyi helyzet - Műszaki és/vagy szakmai alkalmasság - A 47. cikk (2) bekezdése és a 48. cikk (3) bekezdése - Az ajánlattevő azon kötelezettségét tartalmazó dokumentáció, hogy együttműködési megállapodást kössön vagy közkereseti társaságot alapítson azon szervezetekkel, amelyek kapacitásaira támaszkodik))
   (2016/C 098/06)
   Az eljárás nyelve: lett
   
      A kérdést előterjesztő bíróság
   
   Augstākās tiesa
   
      Az alapeljárás felei
   
   
      Felperes: Ostas celtnieks SIA
   
      Alperesek: Talsu novada pašvaldība, Iepirkumu uzraudzības birojs
   
      Rendelkező rész
   
   Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv 47. cikkének (2) bekezdését és 48. cikkének (3) bekezdését úgy kell értelmezni, hogy azokkal ellentétes, ha valamely ajánlatkérő szerv egy közbeszerzési szerződés odaítélési eljárására vonatkozó dokumentáció keretében arra irányuló kötelezettséget ír elő valamely olyan ajánlattevővel szemben, amely egyéb szervezetek kapacitására támaszkodik, hogy az említett közbeszerzési szerződés odaítélését megelőzően együttműködési megállapodást kössön e szervezetekkel, vagy közkereseti társaságot alapítson velük.
   
      (1)  HL C 212., 2014.7.7.